Kodukindlustuse puhul pakuvad kindlustusseltsid võimalust valida erineva  kindlustuskaitse ulatusega pakettide vahel. Näiteks on paljudel seltsidel olemas miinimumpakett, mis kaitseb tulekahju ja tormi põhjustatud tagajärgede eest. Sellise paketi puhul saab üldjuhul hüvitist, kui välgulöögist on maja süttinud või saanud muid kahjustusi. Samuti on üldjuhul kindlustusjuhtum see, kui tormituul kahjustas näiteks katust või langes hoonele puu.